**PROPOZICIJE**

**„13. festival gudača” Šabac, 15-17.03.2024.**

**Član 1.**

**„13. festival gudača“** održaće se u Šapcu **15-17. marta 2024. godine**.

Osnivač i organizator festivala je Muzička škola „Mihailo Vukdragović“ Šabac.

Festival je namenjen redovnim i vanrednim učenicima osnovnih i srednjih muzičkih škola.

**Član 2.**

Učesnici takmičenja - solisti će se takmičiti u četiri discipline: **violina, viola, violončelo i kontrabas.**

Discipline za solo instrumente su podeljene u sledeće kategorije:

**PRETKATEGORIJA** (učenici pripremnog razreda)

* program: dve kompozicije po slobodnom izboru u trajanju do 5 minuta;

**PRVA KATEGORIJA** (učenici prvog razreda osnovne muzičke škole)

* program: dve kompozicije po slobodnom izboru u trajanju do 6 minuta;

**DRUGA KATEGORIJA (**učenici drugog razreda osnovne muzičke škole)

* program: prvi ili drugi i treći stav koncerta ili varijacije, i kompozicija po slobodnom izboru u ukupnom trajanju do 7 minuta;

**TREĆA KATEGORIJA** (učenici trećeg razreda osnovne muzičke škole )

* program: prvi ili drugi i treći stav koncerta ili varijacije, i kompozicija po slobodnom izboru u ukupnom trajanju do 8 minuta;

**ČETVRTA KATEGORIJA** (učenici četvrtog razreda osnovne muzičke škole)

* program: prvi ili drugi i treći stav koncerta ili varijacije, i kompozicija po slobodnom izboru u ukupnom trajanju do 10 minuta;

**PETA KATEGORIJA** (učenici petog razreda osnovne muzičke škole)

* program: prvi ili drugi i treći stav koncerta ili varijacije, i kompozicija po slobodnom izboru u ukupnom trajanju do 12 minuta;

**ŠESTA KATEGORIJA** (učenici šestog razreda osnovne muzičke škole)

* program: prvi ili drugi i treći stav koncerta, i kompozicija po slobodnom izboru u ukupnom trajanju do 12 minuta;

**SEDMA KATEGORIJA** (učenici prvog razreda srednje muzičke škole)

* program: prvi ili drugi i treći stav koncerta ili dva stava barokne sonate, i kompozicija po slobodnom izboru u ukupnom trajanju do 15 minuta;

**OSMA KATEGORIJA** (učenici drugog razreda srednje muzičke škole)

* program: prvi ili drugi i treći stav koncerta ili dva stava barokne sonate, i kompozicija po slobodnom izboru u ukupnom trajanju do 15 minuta;

**DEVETA KATEGORIJA** (učenici trećeg razreda srednje muzičke škole)

* program: prvi ili drugi i treći stav koncerta, i kompozicija po slobodnom izboru u ukupnom trajanju do 20 minuta;

**DESETA KATEGORIJA** (učenici četvrtog razreda srednje muzičke škole)

* program: prvi ili drugi i treći stav koncerta, i kompozicija po slobodnom izboru u ukupnom trajanju do 20 minuta.

**Napomena:** Takmičari violisti se takmiče od četvrte kategorije.

**Član 3.**

Kamerni ansambli se takmiče u posebnoj disciplini.

Kamerni ansambli u svom sastavu mogu imati od 2 do 9 izvođača, i to kao klasični i neklasični ansambli.

Klasični ansambli su:

* **gudački kvartet** (dve violine, viola i violončelo);
* **klavirski trio** (klavir, violina i violončelo);
* **klavirski kvintet** (klavir, dve violine, viola i violončelo).

Neklasični ansambli su svi ansambli koji u svom sastavu imaju većinu gudačkih instrumenata, a ne mogu da se svrstaju u klasične ansamble.

Kamerni ansambli se takmiče u četiri kategorije, s tim da se kategorija ansambla određuje prema razredu najstarijeg učesnika ansambla.

**PRVA KATEGORIJA** (učenici od prvog do trećeg razreda osnovne muzičke škole)

* program: dve kompozicije različitih stilskih epoha, po slobodnom izboru, u ukupnom trajanju do 6 minuta;

**DRUGA KATEGORIJA** (učenici od četvrtog do šestog razreda osnovne muzičke škole)

* program: dve kompozicije različitih stilskih epoha, po slobodnom izboru, u ukupnom trajanju do 10 minuta;

**TREĆA KATEGORIJA (**učenici prvog i drugog razreda srednje muzičke škole)

* program: dve kompozicije različitih stilskih epoha, po slobodnom izboru, u ukupnom trajanju do 12 minuta;

**ČETVRTA KATEGORIJA (**učenici trećeg i četvrtog razreda srednje muzičke škole)

* program: dve kompozicije različitih stilskih epoha, po slobodnom izboru, u ukupnom trajanju do 15 minuta;

**Napomena:** **Takmičar ukoliko prekorači predviđenu minutažu za svoju kategoriju, biće prekinut i ocenjen na osnovu do tada izvedenog programa. Takmičar može izabrati da nastupi u višoj kategoriji koja odgovara njegovoj prijavljenoj minutaži**.

**Član 4.**

Bodovanje takmičara se vrši na sledeći način:

* **I nagrada** – od 90 do 100 poena;
* **II nagrada** – od 80 do 89,99 poena;
* **III nagrada** – od 70 do 79,99 poena;
* **pohvala** – od 60 do 69,99 poena.

Takmičaru sa najvećim brojem poena u svakoj kategoriji žiri dodeljuje titulu pobednika kategorije, pod uslovom da je takmičar osvojio I nagradu.

Ukoliko dva takmičara imaju isti broj poena, prednost pri rangiranju ima mlađi učesnik.

Žiri može proglasiti laureate takmičenja- apsolutnog pobednika za učenike osnovne muzičke škole i apsolutnog pobednika za učenike srednje muzičke škole.

Profesori čiji su učenici učestvovali na takmičenju, imaju pravo da prisustvuju diskusiji nakon ocenjivanja.

**Član 5.**

Takmičare u svim disciplinama i kategorijama ocenjuje tročlani žiri.

**Član 6.**

Prijave za učešće na takmičenju se podnose isključivo elektronskim putem na e-mail adresu: **festivalgudacasabac@gmail.com**

Obrazac prijave se može preuzeti sa zvanične internet stranice škole na adresi:

[**www.mvukdragovic.rs**](http://www.mvukdragovic.rs)

Uz prijavu kandidati dostavljaju:

* skeniran izvod iz matične knjige rođenih ili skeniran pasoš;
* dokaz o uplaćenoj donaciji.

**Rok za podnošenje prijava je** **9. mart 2024. godine**.

**Član 7.**

Donacija za takmičenje iznosi:

* 3.000,00 dinara za soliste;
* 3.000,00 dinara za kamerne ansamble.

Ukoliko takmičar nastupa i kao solista i u kamernom ansamblu, za solistički nastup uplaćuje polovinu donacije, odnosno 1.500,00 dinara.

Takmičari – državljani Republike Srbije donaciju uplaćuju na:

tekući račun škole **840-4357760-23,**

**model 97, poziv na broj 10-01632-744121-00-08-920.**

Takmičari iz inostranstva donaciju uplaćuju pri dolasku na takmičenje na blagajni škole.